(เสียงยุงบินหึ่ง ๆ)
เกร็ก เกจ: เราทุกคนเคยได้ยิน เสียงที่น่ารำคาญของยุง
และเราจะหยุดทุกอย่างเพื่อให้มันหยุด
ขณะที่เสียงนี้จะทำให้เราบ้าคลั่ง
แต่ยุงอาจจะได้ยินเป็นเสียงเพลงก็ได้
ระบบประสาทของยุง มีเซลล์รับเสียงมากพอ ๆ กับเรา
แต่ทำไมมันถึงมีมากมายบนตัวเล็กขนาดนั้น
และทำไมพวกมันถึงต้องไวต่อเสียง
คำตอบ คือ ความรัก
[ประสาทวิทยา DIY]
(เสียงเพลง)
ในฐานะมนุษย์ เราทำทุกวิถีทาง เพื่อดึงดูดกันและกัน
บางอย่างตั้งใจ --
เราแต่งหน้า และทำให้แน่ใจว่าตัวเราหอม
บางอย่างเกิดขึ้นโดยไม่รู้ตัว
คุณอาจจะหันตัวหรือนั่งใกล้ใครบางคน ที่คุณชอบโดยไม่รู้ตัว
มันมีสิ่งที่เรียกว่าพฤติกรรมเกี้ยวพาราสี ซึ่งสัตว์หลายชนิดมีเหมือนกัน
ยุงก็ไม่ต่าง
เฮลีย์ใช้เวลาช่วงฤดูร้อน ฟังเสียงยุงอย่างกล้าหาญ
และสิ่งที่เธอสังเกตได้อาจทำให้คุณประหลาดใจ
เราอยากจะศึกษาว่า ยุงส่งเสียงได้อย่างไร
เฮลีย์ เราบันทึกเสียงปีกของยุงอย่างไร
เฮลีย์ สมิธ: เราต้องจับมันไว้
ขั้นแรก เราทำให้มันมึน โดยใส่มันเข้าไปในตู้เย็นหรือกล่องแช่แข็ง
จากนั้นฉันใส่มันลงไปใยจานเพาะเชื้อ ที่มีน้ำแข็งอยู่
เพื่อให้มันมึนกว่าเดิม
จากนั้นฉันจะใช้เข็มปักแมลง
สิ่งที่ฉันทำคือจะเอาเข็ม ป้ายกาวตาช้างเล็กน้อย
และทำให้แน่ใจว่ากาว จะติดอยู่ที่ช่วงอกเหนือปีกของยุง
เพื่อที่เวลาที่เรายึดมันไว้ ปีกมันจะยังขยับได้อยู่
ได้แล้วหนึ่งตัว
การจับยุงตัวผู้ในป่ามันยากมาก
เพราะจะมีแต่ยุงตัวเมียเท่านั้น ที่เข้ามาใกล้มนุษย์
พวกมันกินเลือดมนุษย์เป็นอาหาร
ตอนนี้เราสามารถลอง อัดเสียงมันได้แล้ว
นี่คือแท่นที่ฉันใช้ในการจับพวกมันไว้
ฉันมักจะวางมันไว้ใกล้ไมโครโฟน
เพื่อที่ฉันจะสามารถอัดเสียงหึ่ง ๆ ที่คุณได้ยิน
เสียงนั้นเกิดจากความเร็วในการตีปีกของยุง
นี่คือยุงตัวผู้
ยุงตัวผู้จะมีหนวดขน ๆ ที่ดูเหมือนขนนก
และตัวมันยังมีขนาดเล็กกว่ามาก ๆ
เกร็ก: มันบินที่ความถี่ 600 เฮิรตซ์ โดยประมาณ
เราลองดูยุงตัวเมียได้มั้ย
เฮลีย์: แน่นอน มาลองดู
(เสียงหึ่งของยุง ระดับเสียงต่ำกว่า)
เกร็ก: ว้าว
เฮลีย์: ความถี่ต่ำกว่าตัวผู้
เกร็ก: ใช่ เสียงมันต่างกันอย่างสิ้นเชิง
(เสียงหึ่งของยุง)
(เสียงหึ่งของยุง ระดับเสียงต่ำกว่า)
มันเป็นเพราะว่ามันเป็นยุงคนละตัว
หรือว่ามันเป็นยุงตัวผู้กับตัวเมียล่ะ
เฮลีย์: เป็นเพราะมันเป็นตัวผู้และตัวเมีย
เกร็ก: มาลองพิสูจน์กัน
คุณเอาตัวเมียอีกตัวมาได้มั้ย เพื่อฟังเสียง
ว่าเหมือนยุง A หรือ ยุง B
เฮลีย์: ได้
(เสียงหุ่งของยุง ระดับเสียงต่ำ)
อีกแล้ว มันเสียงต่ำกว่ายุงตัวผู้
เกร็ก: ใช่ เสียงมันต่างออกไป
(เสียงหึ่งของยุง ระดับเสียงต่ำกว่า)
ใช่ ความถี่อยู่ที่ 400
เฮลีย์: จริงด้วย เกร็ก: มันแปลกมาก
เฮลีย์: ตัวเมียจะมีเสียงที่ต่ำกว่า ความถี่อยู่ที่ประมาณ 400 เฮิรตซ์
เฮลีย์: ตัวเมียทุกตัวจะมีเสียง อยู่ประมาณนั้นด้วย
ฉันสังเกตุเห็นว่ามันตัวใหญ่กว่าตัวผู้
ดังนั้น มันไม่ต้องกระพือปีกเร็วเท่า เพื่อที่จะบิน
เกร็ก: พวกมันมีปีกที่ใหญ่กว่า พวกมันเลยกระพือปีกช้ากว่า
คุณจะเห็นว่าตัวเมียมีความถี่เสียง เหมือนกันโดยประมาณ
ตัวผู้ก็เช่นกัน น่าสนใจมาก ๆ
มันต้องสื่อถึงอะไรบางอย่างแน่ ๆ
เอาล่ะ มาดูว่าเกิดอะไรขึ้นเมื่อเรา เราตัวผู้และตัวเมียมาอยู่ด้วยกัน
(เสียงหึ่งของอยู่ ระดับเสียงต่างกัน)
เฮลีย์: เมื่อเราเอามันมาอยู่ด้วยกัน ในระยะที่ได้ยินเสียงกัน
ฉันสังเกตเห็นว่าพวกมัน เปลี่ยนโทนเสียง
เสียงออกทึม ๆ
(เสียงหึ่งของยุง)
และเมื่อฉันไปดูที่เครื่องอ่าน ความถี่เสียงเพื่อดูระดับเสียง
พวกมันปรับโทนให้เสมอกัน
เกร็ก: เอาล่ะ หยุดก่อน
ตัวผู้และตัวเมียเหมือน ประสานเสียงกัน
หมายความว่าพวกมันปรับ การประพือปีกให้มีเสียงในโทนเดียวกัน
ตัวผู้ส่งเสียงสูงในคีย์ G
และตัวเมียส่งเสียงต่ำในคีย์ D
และเมื่อมันอยู่ด้วยกัน
คุณกำลังบอกว่า พวกมันปรับความถี่ของการกระพือปีก
เพื่อให้เสียงเท่ากันอย่างนั้นหรือ
เฮลีย์: ใช่เลย เกร็ก: แล้วเหมือนร้องเพลงประสานกัน
(ยุงค่อย ๆ ปรับเสียงให้เท่ากัน)
เฮลีย์: พวกมันสื่อสารให้กันและกันรู้ว่า
พวกมันอาจจะเจอคู่แล้ว
เกร็ก: หรืออีกนัยหนึ่งคือ
ตัวเมียมักจะเลือกตัวผู้ ที่สามารถส่งเสียงประสานกันได้ดีที่สุด
งานวิจัยพบว่า ถ้าตัวเมียท้อง
พวกมันจะไม่สนใจเลย
ถ้าเราสามารถเข้าใจพฤติกรรม การผสมพันธ์ของยุง
เราอาจจะสามารถจัดการกับมันในป่า และป้องกันโรคต่าง ๆ อย่าง มาลาเรีย
แต่ตอนนี้ ถ้าคุณได้ยินเสียงหึ่ง ของยุงครั้งถัดไปล่ะก็
ลองหยุดฟังและระลึกว่า มันอาจจะกำลังอยู่ในห้วงรัก
และมันอาจจะกำลังร้องเพลงรัก
และมองหาคู่ที่สมบูรณ์แบบอยู่
(เสียงยุงบินหึ่ง)
(เสียงตบ)